Tranys

Tranys – upelis Kėdainių rajone; Smilgos kairysis intakas (Nevėžio baseinas). Prasideda Krakių miške, į vakarus nuo Apušroto, netoli Jaugilos upės. Teka į pietvakarius mišku, kerta Kėdainių-Krakių ir Medininkų-Pajieslio kelius. Įteka į Smilgą 26,9 km nuo jos žiočiųhttps://web.archive.org/web/20210607175341/http://vanduo.gamta.lt/files/LR_upiu_klasifikatorius.pdf, į vakarus nuo Medininkų.

Prie Tranio įsikūrę Špitolpievio ir Patranio kaimai.

Upėvardis neaiškios kilmės. Bandoma sieti su tranėti, trenėti, trūnyti („pūti, dūlėti, švinkti“).

 Šaltiniai 

Kategorija:Kėdainių rajono upės